Batėgala

Batėgala – kaimas Jonavos rajono savivaldybėje, dešiniajame Neries krante (28 km nuo žiočių), prie kelio , 10 km į pietvakarius nuo Jonavos. Seniūnaitijos centras.

Yra Batėgalos pagrindinė mokykla, biblioteka, paštas (LT-55051). 1928 m. pastatytas Lietuvos nepriklausomybės dešimtmečio paminklas (atstatytas 1990 m.).

Etimologija 

Kaimo pavadinimas siejamas su asmenvardžiais *Betys ar Bėčius, pridėjus vidurio Lietuvai dažną sandą -gala („galas, žemė“).

Geografija 

Prie kaimo, de­ši­nia­ja­me Neries kran­te yra gamtos paminklas Valiūno akmuo. Upėje šniokščia dvi rėvos. Aukštutinę kaimo dalį prie kelio ir žemutinę prie upės skiria mišku apaugęs šlaitas, įeinantis į Kulvos geomorfologinį draustinį.

Istorija 

Kaime prie Neries yra naujai surastas piliakalnis, Pabartonių senkapis. Viduramžių vokiečių kronikose minima Batekal gyvenvietė. 1992 m. įsteigta devynmetė mokykla, nuo 1993 m. Batėgalos pagrindinė mokykla. 1976 m. įkurtas vaikų darželis, biblioteka. Stovi paminklas vienam lietuvių raštijos pradininkų A. Kulviečiui. 1950–1992 m. buvo kolūkio centrinė gyvenvietė.

Gyventojai

Šaltiniai 

Jonavos rajono savivaldybės gyvenvietės